**Стигма және АИТВ-инфекциясы**

«Стигма» термині ежелгі грек тіліндегі «таңба» деген сөзден шыққан. Қазіргі заманда «стигма» - бұл басқа адамның жеке сипаттамалары ұят және айыптауға лайық деген түсінік. Адамдарға ақпарат жетіспеген кезде, олар бұл жетіспеушілікті, өздерінің алдыңғы тәжірибесін қорытындылай келе толықтырады, жалған стереотиптер жасайды. АИТВ-инфекциясы (адамның иммун тапшылығы вирусы) оң адамдарға қатысты айыптау – олардың құқықтарын жоққа шығаруы мүмкін. Мысалы, медициналық көмекке тең қол жеткізу құқығы, жұмысқа қабылдау кезіндегі тең жағдайлар. Стигмаға ұшыраған адамдар тесттен өтуден бастартып, мінез-құлқын өзгертуге, алдын-алу шараларынан бас тартуға, сондай-ақ, күтімнің төмен сапасына және дискриминацияға әкеліп соғуы мүмкін. Стигма мен кемсітушілік АИТВ немесе ЖИТС-тың алдын алу мен емдеудің тиімді жолындағы негізгі кедергілер болып табылады.

Стигма мен кемсітушілікті жеңу үшін әрбір адам АИТВ-инфекциясы қандай жолдармен жұқпайтынын білуі керек: ауа тамшылары, су, тұрмыстық байланыс, жалпы ыдыстарды, көлікті, бір дәретхананы пайдалану, мектепке барған кезде, спорттық ойындар кезінде, бассейнде жүзу арқылы, қол алысу, құшақтау, сүйісу арқылы жұқпайды. Дискриминацияға тап болу үрейі адамдарды өзінің АИТВ статусын ашық   
мойындаудан ұстап тұрады.

Стигма мен дискриминацияға соғыс жариялап қана АИТВ-ны жеңіп шығуға болады. Мемлекет, үкіметтік емес ұйымдар мен АИТВ инфекциясының алдын-алу орталықтары бірігіп, жұмыс жасағанда ғана АИТВ-мен өмір сүретін адамдардың жақсы қасиеттері көзге түсе бастайды. Ал егерде туыстары мен жақын адамдары және бірлестіктер тарапынан адамдар стигматизацияға ұшыраса, сонымен қатар жеке тұлғалар мен  қоғам тарапынан дискриминацияға тап болса, онда жаман қасиеттер біліне бастайды.

Неге барлық жұқпалы аурулардың ішінде дәл АИТВ стигмаға шалынады? Стигманың таралуының негізгі себебі: сауатсыздық пен қорқыныш. Егер де   
адамға мәліметтер жетпесе, онда оның орны жинақталған және ойдан шығарылған, жалған стереотиптермен толығады. Егер бұл стереотиптер адамды қорқытатын нәрсемен байланысты болса, онда мұндай сипаттамалары бар адамдарға қорқыныш сезімін арттыратын жағымсыз қасиеттер беріледі.

АИТВ-инфекциясы бар адамдардың стигматизациясына бірқатар факторлар әсер етеді: АИТВ – адам өміріне қауіп төндіретін ауру, ал өлім тақырыбы біздің қоғамда тыйым салынған және қорқынышты тақырып болып саналады. АИТВ-инфекциясы бойынша аз ақпарттандырылған адамдар, оны өте нашар көңіл-күйге, сыртқы бет келбеттің өзгеруімен елестетеді. АИТВ-инфекциясы жұқпалы болып саналады және оның таралу жолдары туралы білмейтін адамдар бар. АИТВ-инфекциясымен өмір сүретін адамдарды қоғамда психотропты заттарды тұтынушылармен, жыныстық қатынас кәсібімен айналысатындарға, еркекпен жыныстық қатынасқа түсетін еркектермен  теңейді.

Стигма – адам құқығының бұзылуы мен қоғамдағы дискриминацияның басты себебі болып саналады. Жағдайды өзгерту үшін әрқайсымыз өзімізден бастауымыз керек. Өз денсаулығымызды әр күн  сайын ойлап, АИТВ-ның әркімге қатысты екендігін түсіну қажет.

**Дәрігер-эпидемиолог: Ургенчбаева Тұрған Бағыбаевна**